R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA
H O T Ă R Â R E A
privind punerea la dispoziție a terenului necesar investiției „ÎNFIINȚAREA UNOR CENTRE DE COLECTARE PRIN APORT VOLUNTAR ÎN JUDEȚUL TIMIȘ - LOT 1" finanțat prin Planul Național de Redresare și Reziliență (PNRR) - Componenta C3: Managementul deșeurilor/Investiția I.1.a. Înființarea de centre de colectare prin aport voluntar.
Analizând temeiurile juridice, respectiv:

a) art. 129 alin. (2), litera c) și art. 294 din O.U.G nr. 57/2019 privind Codul administrativ, cu modificările și completările ulterioare;
b)  Ghidul specific – Condiții de accesare a fondurilor aferente PNRR ÎN CADRUL APELULUI  DE PROIECTE PNRR/2022/C3/S/I.1A - Componenta 3 – Managementul deșeurilor, Investiția I.1.a  Înființarea de centre de colectare prin aport voluntar.
Ținând cont de:

a) referatul de aprobare al Primarului orașului Deta, în calitatea sa de iniţiator, înregistrat cu nr. 10.464/31.10.2022;
b) raportul nr. 10.465/31.10.2022 al Serviciului Urbanism, amenajarea teritoriului, autorizarea executării lucrărilor şi administrarea patrimoniului din cadrul Aparatului de specialitate al Primarului orașului Deta, prin care se propune punerea la dispoziție a terenului necesar investiției „ÎNFIINȚAREA UNOR CENTRE DE COLECTARE PRIN APORT VOLUNTAR ÎN JUDEȚUL TIMIȘ – LOT 1" finanțat prin Planul Național de Redresare și Reziliență (PNRR) - Componenta C3: Managementul deșeurilor/Investiția I.1.a. Înființarea de centre de colectare prin aport voluntar, la solicitarea ADID Timiș;
c) avizul consultativ al Comisiei Urbanism a Consiliului local.

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:
               Art. 1 - Se aprobă punerea la dispoziție a terenului pentru investiția „ÎNFIINȚAREA UNOR CENTRE DE COLECTARE PRIN APORT VOLUNTAR ÎN JUDEȚUL TIMIȘ – LOT 1" finanțat prin Planul Național de Redresare și Reziliență (PNRR) - Componenta C3: Managementul deșeurilor/Investiția I.1, Subinvestiția I.1.A, implementat de către ADID TIMIȘ, teren aflat în proprietatea orașului Deta, în suprafață de 4.600 mp., înscris în CF nr. 401793, nr. cad. 401793, în scopul înființării unui centru de colectare prin aport voluntar.

Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, protocol;

- Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe; 
- ADID Timiș;

- Consiliului Județean Timiș;

- pe site-ul Primăriei oraşului Deta www.detatm.ro - Monitorul Oficial Local.

INIȚIATOR PROIECT,                                                  AVIZEAZĂ PENTRU LEGALITATE:

      Petru ROMAN,                                                               Secretarul general al orașului Deta    

              Primar                                                                              Coralia SCULEAN         
